open-index/open-wikipedia-markdown huggingface dataset:
Σεξ, ψέματα και βιντεοταινίες

Το ***Σεξ, ψέματα και βιντεοταινίες*** (πρωτότυπος τίτλος: ***Sex, Lies, and Videotape***) είναι αμερικανική ανεξάρτητη δραματική ταινία του 1989 σε σενάριο και σκηνοθεσία του Στίβεν Σόντερμπεργκ. Πρωταγωνιστούν οι: Τζέιμς Σπέιντερ, Άντι Μακ Ντάουελ, Πίτερ Γκάλαχερ και Λόρα Σαν Τζάκομο. Η ταινία αφηγείται την ιστορία ενός διαταραγμένου άνδρα που βιντεοσκοπεί γυναίκες να συζητούν τη σεξουαλικότητα και τις φαντασιώσεις τους και τον αντίκτυπό τους στις σχέσεις ενός παντρεμένου ζευγαριού με προβλήματα και της μικρότερης αδερφής της συζύγου.

Κέρδισε τον Χρυσό Φοίνικα στο Φεστιβάλ των Καννών το 1989, καθιστώντας τον Σόντερμπεργκ τον νεότερο σκηνοθέτη που κέρδισε το βραβείο, καθώς τότε ήταν 26 ετών. Η ταινία επηρέασε το ανεξάρτητο κινηματογραφικό κίνημα στις αρχές της δεκαετίας του 1990. Το 2006, η ταινία προστέθηκε στο Εθνικό Μητρώο Κινηματογράφου της Βιβλιοθήκης του Κογκρέσου των Ηνωμένων Πολιτειών ως «πολιτιστικά, ιστορικά ή αισθητικά σημαντική».

## Παραπομπές


Κατηγορία:Αμερικανικές δραματικές ταινίες
Κατηγορία:Αμερικανικές ανεξάρτητες ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες σε σκηνοθεσία Στίβεν Σόντερμπεργκ
Κατηγορία:Νικητές Χρυσού Φοίνικα
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Ταινίες γυρισμένες στη Λουιζιάνα
Κατηγορία:Αγγλόφωνες ταινίες
Κατηγορία:Ταινίες του 1989
Μάκης Γκαγκάτσης

Ο **Μάκης (Χρυσόστομος) Γκαγκάτσης** (Θεσσαλονίκη, 17 Μαΐου 1983) είναι Έλληνας νομικός και πρόεδρος της Ελληνικής Ποδοσφαιρικής Ομοσπονδίας από τον Ιούλιο του 2024.

Στο παρελθόν υπήρξε για 16 χρόνια στέλεχος και διοικητικός παράγοντας στην ΠΑΕ ΠΑΟΚ, παράλληλα διετέλεσε μέλος του ΔΣ της Super League, της Εκτελεστικής Επιτροπής της ΕΠΟ και της Επιτροπής Επαγγελματικού Ποδοσφαίρου, ενώ με την ανάληψη των καθηκόντων του έγινε εκπρόσωπος της ΕΠΟ στην Ελληνική Ολυμπιακή Επιτροπή*.*

## Βιογραφία
Ο Γκαγκάτσης κατάγεται από τη Θεσσαλονίκη, όπου και γεννήθηκε. Ο πατέρας του, Βασίλης Γκαγκάτσης, διετέλεσε νομικός σύμβουλος αρκετών ποδοσφαιρικών συλλόγων και πρόεδρος της ΕΠΟ από τον Ιούλιο του 2001 μέχρι το Δεκέμβριο του 2008.

Σπούδασε νομική στο Δημοκρίτειο Πανεπιστήμιο Θράκης, απ’ όπου αποφοίτησε το 2009. Έχει τελειώσει επίσης την Οικονομική Σχολή στο Αριστοτέλειο Πανεπιστήμιο Θεσσαλονίκης και ολοκλήρωσε το μεταπτυχιακό εμπορικού και οικονομικού δικαίου στη νομική του ΑΠΘ.

Παράλληλα είχε πολιτική και κοινωνική δράση ως στέλεχος της Νεολαίας ΠΑΣΟΚ από το 2002 έως το 2007.

## Δραστηριότητα στο ποδόσφαιρο
Αγωνίστηκε σε ερασιτεχνικό επίπεδο στις παιδικές ομάδες του Τοξότη Συκεών και του Ολυμπιακού Τερψιθέας και στην ανδρική ομάδα του Αγίου Δημητρίου, ομάδες που ανήκαν στη δύναμη της ΕΠΣ Μακεδονίας.

Η επαγγελματική ενασχόλησή του με το χώρο του ελληνικού ποδοσφαίρου ξεκίνησε το καλοκαίρι του 2008 ως γενικός διευθυντής της ΠΑΕ ΠΑΟΚ, επί προεδρίας του Θοδωρή Ζαγοράκη.

Επί των ημερών του Ιβάν Σαββίδη έγινε Α’ αντιπρόεδρος (2015-2024) και διευθύνων σύμβουλος της ΠΑΕ ΠΑΟΚ (2016-2024), ιδιότητες που διατήρησε μέχρι την αποχώρησή του από τον σύλλογο τον Ιούνιο του 2024.

Υπήρξε μέλος της Εκτελεστικής Επιτροπής της ΕΠΟ από το 2017 μέχρι τον Ιούλιο του 2024, μέλος της Επιτροπής Επαγγελματικού Ποδοσφαίρου από το 2021 και μέλος του Διοικητικού Συμβουλίου της Super League από το 2015 μέχρι τον Ιούνιο του 2024.

Υπήρξε επίσης αναπληρωτής πρόεδρος της ΕΠΣ Μακεδονίας από τον Μάιο του 2015 μέχρι τον Οκτώβριο του 2016.

Στις 22 Ιουλίου 2024 ο Γκαγκάτσης εκλέχτηκε πρόεδρος της Ελληνικής Ποδοσφαιρικής Ομοσπονδίας και της Εκτελεστικής Επιτροπής της ΕΠΟ, με ποσοστό 87%, (61 ψήφους επί 70 ψηφισάντων).

## Προσωπική ζωή
Είναι παντρεμένος από το 2015 και πατέρας δύο παιδιών, που γεννήθηκαν το 2017 και το 2021.

## Παραπομπές


Κατηγορία:Έλληνες νομικοί
Κατηγορία:Έλληνες πρόεδροι αθλητικών Ομοσπονδιών
Κατηγορία:Προέδροι Ελληνικής Ποδοσφαιρικής Ομοσπονδίας
Κατηγορία:ΠΑΟΚ (ποδόσφαιρο)
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης
Συμμετοχή της Γερμανίας στους Θερινούς Ολυμπιακούς Αγώνες 2024

Η **[[Γερμανία]]** συμμετείχε στους **[[Θερινοί Ολυμπιακοί Αγώνες 2024|Θερινούς Ολυμπιακούς Αγώνες 2024]]** στο Παρίσι από τις 26 Ιουλίου έως τις 11 Αυγούστου. Ήταν η δέκατη όγδοη εμφάνισή της στους αγώνες.

## Μετάλλια

| width="78%" align="left" valign="top" |

| width="22%" align="left" valign="top" |

## Παραπομπές

Γερμανία
Θερινοί Ολυμπιακοί Αγώνες 2024
Συμμετοχή της Ιαπωνίας στους Θερινούς Ολυμπιακούς Αγώνες 2024

Η **[[Ιαπωνία]]** συμμετείχε στους **[[Θερινοί Ολυμπιακοί Αγώνες 2024|Θερινούς Ολυμπιακούς Αγώνες 2024]]** στο Παρίσι, από τις 26 έως τις 11 Αυγούστου 2024. Από το ντεμπούτο της χώρας το 1912, έχει συμμετάσχει σε όλες τις εκδόσεις των Θερινών Ολυμπιακών Αγώνων, εκτός από αυτές του 1948 και το 1980.

## Παραπομπές

Ιαπωνία
Θερινοί Ολυμπιακοί Αγώνες 2024
Συμμετοχή της Κίνας στους Θερινούς Ολυμπιακούς Αγώνες 2024

Η **[[Κίνα]]** συμμετείχε στους **[[Θερινοί Ολυμπιακοί Αγώνες 2024|Θερινούς Ολυμπιακούς Αγώνες 2024]]** στο Παρίσι, από τις 26 Ιουλίου έως τις 11 Αυγούστου 2024. Ήταν η δωδέκατη εμφάνισή της στους αγώνες.

## Παραπομπές

Κίνα
Θερινοί Ολυμπιακοί Αγώνες 2024
Συμμετοχή της Ιταλίας στους Θερινούς Ολυμπιακούς Αγώνες 2024

Η **[[Ιταλία]]** συμμετείχε στους **[[Θερινοί Ολυμπιακοί Αγώνες 2024|Θερινούς Ολυμπιακούς Αγώνες 2024]]** στο Παρίσι, από τις 26 Ιουλίου έως τις 11 Αυγούστου 2024. Έχει συμμετάσχει σε όλες τις εκδόσεις των Ολυμπιακών Αγώνων, εκτός από αυτήν του 1904.

## Παραπομπές


Ιταλία
Θερινοί Ολυμπιακοί Αγώνες 2024
Πίνακας μεταλλίων Θερινών Ολυμπιακών Αγώνων 2024

Ο παρακάτω πίνακας μεταλλίων είναι ένας κατάλογος των **[[Εθνική Ολυμπιακή Επιτροπή|Εθνικών Ολυμπιακών Επιτροπών]]** και μίας μη-ΕΟΕ αποστολής καταταγμένες με βάση των αριθμό των χρυσών μεταλλίων που κατέκτησαν στους Θερινούς Ολυμπιακούς Αγώνες 2024, ένα διεθνές πολυαθλητικό γεγονός, στο Παρίσι της Γαλλίας, από τις 26 Ιουλίου έως τις 11 Αυγούστου 2024.

## Μετάλλια

Ο πρόεδρος της επιτροπής "Παρίσι 2024" Τόνι Εστανγκέ αποκάλυψε τα ολυμπιακά και παραολυμπιακά μετάλλια για τους αγώνες τον Φεβρουάριο του 2024, με την μπροστινή όψη τους να παρουσιάζουν ενσωματωμένα μέρη παλιοσιδηρικών σε σχήμα εξάγωνου, που χρησιμοποιήθηκαν για την αρχική κατασκευή του Πύργου του Άιφελ, με το λογότυπο των αγώνων χαραγμένο πάνω της. Περίπου 5.084 μετάλλια παράχθηκαν από το νομισματοκοπείο Monnaie de Paris, σχεδιασμένα από τη Chaumet, έναν οίκο πολυτελών κοσμημάτων που στεγάζεται στο Παρίσι.

Η πίσω όψη των μεταλλίων απεικονίζει τη Νίκη, την αρχαία ελληνική θεότητα που προσωποποιεί τη νίκη και την επικράτηση, μπροστά από το Παναθηναϊκό Στάδιο και τους ολυμπιακούς κύκλους. Ο Παρθενώνας και ο Πύργος του Άιφελ είναι επίσης ορατοί στο παρασκήνιο και των δύο πλευρών του μεταλλίου. Κάθε μετάλλιο ζυγίζει 455–529 γραμμάρια, έχει διάμετρο 85 χιλιοστά και πάχος 9,2 χιλιοστά. Τα χρυσά μετάλλια είναι φτιαγμένα από 98,8 τοις εκατό ασήμι και 1,13 τοις εκατό χρυσό, ενώ τα χάλκινα μετάλλια είναι φτιαγμένα από χαλκό, ψευδάργυρο και κασσίτερο.

## Πίνακας μεταλλίων
Αυτός είναι ο πίνακας μεταλλίων των Θερινών Ολυμπιακών Αγώνων 2024, βασισμένων στην κατάταξη των μεταλλίων από τη Διεθνή Ολυμπιακή Επιτροπή. Η κατάταξη γίνεται με βάση πρωτίστως τα χρυσά μετάλλια, έπειτα τα αργυρά και τέλος χάλκινων. Δε λαμβάνεται υπόψιν το σύνολο των μεταλλίων.

;Υπόμνημα



## Αλλαγές στην κατάταξη των μεταλλίων
Το χάλκινο μετάλλιο στην εδαφικές ασκήσεις γυναικών αρχικά απονεμήθηκε στην Τζόρνταν Τσάιλς (ΗΠΑ). Όμως, αφού η ρουμανική ομοσπονδία κέρδισε την έφεση ενώπιον του Αθλητικού Διαιτητικού Δικαστηρίου για μια διαφωνία σχετικά με την έρευνα βαθμολογίας που είχε εγείρει η Τσάιλς και την έβαλε μπροστά από την Μπαρμπόσου, στις 11 Αυγούστου 2024 η Διεθνής Ομοσπονδία Γυμναστικής έδωσε την τρίτη θέση πίσω στην Άνα Μπαρμπόσου (Ρουμανία).

## Παραπομπές

Πίνακας μεταλλίων
2024
Οικοδιακοπές

**Οικοδιακοπές** ή **Staycation** (από τις δύο αγγλικές λέξεις Stay και Vacation) είναι μια περίοδος κατά την οποία ένα άτομο ή μια οικογένεια παραμένει στο σπίτι και συμμετέχει σε δραστηριότητες αναψυχής οι οποίες δεν απαιτούν διανυκτέρευση.

Οι δραστηριότητες περιλαμβάνουν επισκέψεις σε τοπικά πάρκα και μουσεία και συμμετοχή σε τοπικά φεστιβάλ και πάρκα αναψυχής. Σε ορισμένους αρέσει επίσης να ακολουθούν ένα σύνολο κανόνων, όπως να ορίζουν ημερομηνία έναρξης και λήξης, να προγραμματίζουν εκ των προτέρων και να αποφεύγουν τη ρουτίνα, με στόχο να δημιουργήσουν την αίσθηση συμβατικών διακοπών.

Το Staycation απέκτησε δημοτικότητα στις ΗΠΑ κατά τη διάρκεια της οικονομικής κρίσης του 2007–2010, ενώ στα ελληνικά δεδομένα ο όρος έκανε την εμφάνισή του το 2024, κατά τη διάρκεια του κύματος ακρίβειας και ανατιμήσεων.

## Παραπομπές


Κατηγορία:Νεολογισμοί
Κατηγορία:Τύποι τουρισμού
Άντονυ Σαμπράνο

Ο **Άντονυ Χοσέ Σαμπράνο δε λα Κρους** (αγγλ. *Anthony José Zambrano de la Cruz*, γενν. 17 Ιανουαρίου 1998) είναι Κολομβιανός αθλητής του στίβου, συγκεκριμένα δρομέας ταχύτητας. Κέρδισε το αργυρό μετάλλιο στον δρόμο 400 μέτρων στους Ολυμπιακούς Αγώνες του Τόκιο στις 5 Αυγούστου 2021 (τελικός) σημειώνοντας στον ημιτελικό (2 Αυγούστου) νέο ρεκόρ Νότιας Αμερικής με χρόνο 43,93 δευτερόλεπτα.

Ο Σαμπράνο έγινε αρχικώς γνωστός όταν πέρασε στον τελικό των 400 μέτρων στο Παγκόσμιο Πρωτάθλημα Στίβου Εφήβων του 2015, που έγινε στην πατρίδα του (στο Κάλι). Το επόμενο έτος έδωσε και πάλι το «παρών» στον τελικό του αγωνίσματος στο Παγκόσμιο Πρωτάθλημα Στίβου Νέων (U20), στο Μπίντγκοστς της Πολωνίας. Το 2019 κέρδισε για πρώτη φορά σε διεθνείς αγώνες ανδρών, στα 400 μέτρα, στους Παναμερικανικούς Αγώνες του 2019, στη Λίμα του Περού, με επίδοση 44,83 δευτερόλεπτα. Στους ίδιους αγώνες έτρεξε και στη σκυταλοδρομία 4×400 μέτρων με την ομάδα της Κολομβίας, που τερμάτισε επίσης πρώτη. Δύο περίπου μήνες αργότερα ο Σαμπράνο συμμετέσχε και στο Παγκόσμιο Πρωτάθλημα Στίβου 2019 στην Ντόχα, όπου ήρθε δεύτερος στον τελικό των 400 μ. με χρόνο 44,15 δευτερόλεπτα, πίσω από τον Στήβεν Γκάρντινερ και δύο εκατοστά του δευτερολέπτου μπροστά από τον τρίτο, τον Αμερικανό Φρεντ Κέρλυ.

## Παραπομπές


## Εξωτερικοί σύνδεσμοι
* Ο Άντονυ Χοσέ Σαμπράνο στον ιστότοπο του World Athletics
* Ο Άντονυ Σαμπράνο στην *Olympedia*

Κατηγορία:Κολομβιανοί αθλητές του στίβου
Κατηγορία:Δρομείς ταχύτητας
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Μπεν Πάτισον

Ο **Μπεν Πάτισον** (αγγλ. *Ben Pattison*, γενν. 15 Δεκεμβρίου 2001) είναι Βρετανός αθλητής του στίβου, συγκεκριμένα δρομέας μεσαίων αποστάσεων, που ειδικεύεται στον δρόμο των 800 μέτρων. Το σημαντικότερο επίτευγμά του μέχρι σήμερα είναι το χάλκινο μετάλλιο που κέρδισε στο Παγκόσμιο Πρωτάθλημα Στίβου 2023 στη Βουδαπέστη, ενώ επίσης χάλκινο μετάλλιο είχε κερδίσει στους Αγώνες της Κοινοπολιτείας του 2022, που έγιναν στη χώρα του (στο Μπέρμιγχαμ).

Ο Πάτισον γεννήθηκε στη μικρή πόλη Φρίμλυ της Αγγλίας, κοντά στο Λονδίνο, και σπούδασε στο Πανεπιστήμιο του Λόφμπορο Κέρδισε το αργυρό μετάλλιο στα 800 μέτρα στο Ευρωπαϊκό Πρωτάθλημα Στίβου Νέων (κάτω των 20 ετών) του 2019. Το 2022 σημείωσε τη δεύτερη καλύτερη επίδοση του έτους στη Βρετανία όταν πέτυχε νέο ατομικό ρεκόρ με χρόνο 1.44,6.

Μετά τη νίκη του στα 800 μ. στο Βρετανικό Πρωτάθλημα Στίβου του 2024, ο αθλητής δηλώθηκε στην εθνική ομάδα της χώρας του για τους Ολυμπιακούς Αγώνες του 2024. Λίγο πριν τους Ολυμπιακούς, σε μίτινγκ στο Μονακό, κατέρριψε και πάλι το ατομικό ρεκόρ του στα 800 μ., φθάνοντας πλέον στη δεύτερη καλύτερη επίδοση όλων των εποχών από Βρετανό αθλητή με 1:42,27, αν και στο συγκεκριμένο αγώνα τερμάτισε μόλις πέμπτος.

## Ατομικά ρεκόρ
**Ανοικτού στίβου:**
* Δρόμος 400 μέτρων: 46,76 δευτερόλεπτα (Λόφμπορο, 2022)
* Δρόμος 800 μέτρων: 1:42,27 (Μονακό, 12 Ιουλίου 2024)
* Δρόμος 1.500 μέτρων: 3:39,14 (Λόφμπορο, 2022)

**Κλειστού στίβου:**
* 800 μέτρων: 1:49,04 (Μάντσεστερ, 2021)

## Παραπομπές


## Εξωτερικοί σύνδεσμοι
* 

Κατηγορία:Βρετανοί αθλητές του στίβου
Κατηγορία:Δρομείς μεσαίων αποστάσεων
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Μπερνιέρ

Το **Μπερνιέρ** () είναι γαλλική κοινότητα στο νομό της Σεν-Μαριτίμ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σεν-Μαριτίμ
Ιερά Μονή Αγίου Γεωργίου Μαυροματίου

Με την ονομασία **Ιερά Μονή Αγίου Γεωργίου Μαυροματίου** αναφέρονται:

* Η Ιερά Μονή Αγίου Γεωργίου Μαυροματίου Βοιωτίας, στον δήμο Αλιάρτου–Θεσπιέων
* Η Ιερά Μονή Αγίου Γεωργίου Μαυροματίου Καρδίτσας στον δήμο Αργιθέας.
Εσώρουχο περιόδου

εναλλ.=Red and black period panties|μικρογραφία|Κόκκινο-μαύρο εσώρουχο περιόδου.
εναλλ.=Pretty period panties|μικρογραφία|Μαύρο εσώρουχο περιόδου.
Το **εσώρουχο περιόδου** είναι απορροφητικό εσώρουχο σχεδιασμένο να φοριέται κατά τη διάρκεια της εμμηνόρροιας. Τα εσώρουχα περιόδου σχεδιάζονται σαν τα συμβατικά εσώρουχά αλλά κατασκευάζονται από υπεραπορροφητικά υφάσματα για να απορροφούν το αίμα της εμμηνόρροιας. Τα περισσότερα εμπορικά κατασκευασμένα εσώρουχα περιόδου χρησιμοποιούν υφάσματα από μικροΐνες πολυεστέρα. Συνιστάται να αλλάζετε εσώρουχα κάθε 8-12 ώρες, για να αποφευχθεί η διαρροή και η μόλυνση.

## Συνοπτικά
Η αγορά εσωρούχων περιόδου έχει αναπτυχθεί ως απάντηση στην προτίμηση των καταναλωτών που απομακρύνονται από τα παραδοσιακά προϊόντα διαχείρισης της εμμηνορροϊκής υγιεινής, όπως οι σερβιέτες και τα ταμπόν. Διαφορετικά εμπορικά σήματα χρησιμοποιούν διαφορετική, συχνά πατενταρισμένη, τεχνολογία για αντιμικροβιακή δράση και βέλτιστη απορρόφηση. 

Η Τζούλι Σίγκιελ αναφέρθηκε από το BBC το 2015 για την πρώιμη ανάπτυξη της τεχνολογίας, με την εταιρεία της *Dear Kate*.

Το εσώρουχο περιόδου θεωρείται ένας φιλικός προς το περιβάλλον τρόπος για να μειωθεί τα απόβλητα και να μειωθούν οι δαπάνες. Εκτιμάται ότι τα ταμπόν, οι σερβιέτες και τα απλικατέρ παράγουν 200.000 τόνους πλαστικών αποβλήτων το χρόνο μόνο στο Ηνωμένο Βασίλειο. Στις Ηνωμένες Πολιτείες εκτιμάται ότι τα υγειονομικά προϊόντα παράγουν περισσότερους από 200.000 τόνους απόβλητων ετησίως.

Ορισμένοι κατασκευαστές εσωρούχων περιόδου επεκτείνουν τη σειρά τους σε άλλα ρούχα που προστατεύουν από διαρροές, όπως ρούχα κολύμβησης, αθλητικά ρούχα και ρούχα ύπνου.

## Κίνδυνοι
Ορισμένες εταιρείες (όπως οι Thinx, Ruby Love και Knix) αντιμετωπίζουν αγωγές για προϊόντα εσώρουχων που περιέχουν δυνητικά επιβλαβείς τοξίνες όπως οι ουσίες ανά και πολυφθοροαλκυλίου (PFAS) που μπορεί να συνδέονται με δυσμενείς επιπτώσεις στην υγεία όπως ο καρκίνος. Η Thinx διευθέτησε μια αγωγή τον Ιανουάριο του 2023, αλλά δεν παραδέχτηκε καμία ενοχή ή αδικήματα στο συμβιβασμό. Μερικά εμπορικά σήματα εσώρουχων περιόδου έχουν βρεθεί να περιέχουν ασήμι που χρησιμοποιείται ως αντιμικροβιακό παράγοντα. Ανησυχίες έχουν εγείρει σχετικά με τις πιθανές επιπτώσεις του ασημιού στην υγεία του σώματος, αλλά έχουν γίνει περιορισμένες έρευνες και υπάρχουν λίγα επιστημονικά δεδομένα.

## Παραπομπές


περιοδου εσωρουχο
Κατηγορία:Γυναικεία υγιεινή
Κατηγορία:Γυναικεία υγεία
Κατηγορία:Βιώσιμα προϊόντα
Νυχτικό

μικρογραφία|Λευκό νυχτικό.
Το **νυχτικό**, ή η **νυχτικιά**, είναι άνετο χαλαρό ρούχο ύπνου, το οποίο συνήθως φοριέται από γυναίκες και κορίτσια. Μπορεί να είναι κατασκευασμένο από βαμβάκι, μετάξι, σατέν ή νάιλον και διακοσμημένο με δαντελένια απλικέ ή κεντήματα στο μπούστο και στο στρίφωμα.

## Εικόνες

Αρχείο:Slip_nightie.jpg|εναλλ.=Black slip nightgown|Μαύρο νυχτικό.
Αρχείο:Baby_doll_nightie.jpg|εναλλ.=Babydoll nightgown|Μπέιμπι ντολ νυχτικό.
Αρχείο:Banyan_MET_C.I.53.74.7ab_F.jpg|Γαλλικό νυχτικό ινδικού στυλ, 1730.
Αρχείο:1915_Nightgowns.jpg|Διαφήμιση περιοδικού του 1915 για ντεγκλιζέ νυχτικά.


## Παραπομπές


## Βιβλιογραφία
* 
* 

## Εξωτερικοί σύνδεσμοι

* Yvette Mahe, "Η Ιστορία των ρούχων ύπνου: η μόδα στο χρόνο", Ιστορία της μόδας, 27 Μαρτίου 2015  Αρχειοθετημένο 2 Φεβρουαρίου 2019, στο Wayback Machine
* Paulla Estes και Niki Foster, "Ποια είναι τα διαφορετικά είδη νυχτερινών φορέσεων;" wiseGEEK (Conjecture Corporation, 5 Απριλίου 2020)
* Τζάστιν Πάρκινσον, "Όταν τα πιτζάμες κυριαρχούσαν στον κόσμο της μόδας", BBC News (BBC, 31 Ιανουαρίου 2016)
* Μπόιντ, Σάρα. Μετατρέπουν τα ντυμένα στο ύπνο σε ντυμένα με πιτζάμα. - Το Φορμπς. Τύπος Forbes, 21 Απριλίου 2016.
* Μπουσέρ Φρανσουά και Υβόν Ντεσλάν, 20.000 χρόνια μόδας: η ιστορία της ένδυσης και της προσωπικής διακόσμησης (Νέα Υόρκη: Χάρι Ν. Άμπραμς, 1987) 
* Βάλερι Κάμινγκ, ο Σέσιλ Γουίλετ Κάνινγκτον και η Φίλις Κάνιννγκτον, *Το λεξικό της ιστορίας της μόδας* (Λονδίνο: Bloomsbury Academic, 2017).
* Ελίζαμπεθ Έουινγκ, Ντύσιμο και γδύσιμο: Ιστορία των γυναικείων εσώρουχων (Λονδίνο: Batsford, 1978) 

Κατηγορία:Ενδυμασία ύπνου
Κατηγορία:Γυναικεία εσώρουχα
Μικόουαϊ Ζιμπλικιέβιτς

Ο **Μικόουαϊ Ζιμπλικιέβιτς** (πολωνικά: *Mikołaj Zyblikiewicz*, ουκρανικά: Миколай Зиблікевич, 28 Νοεμβρίου 1823 - 16 Μαΐου 1887) ήταν Πολωνός πολιτικός και δικηγόρος, ρουθηνικής καταγωγής. Υπηρέτησε ως δήμαρχος της Κρακοβίας για δύο θητείες - στο τότε Αυστριακό Διαμελισμό της Διαμελισμένης Πολωνίας. Ένας δρόμος στην Παλιά Πόλη της Κρακοβίας φέρει το όνομά του προς τιμήν του, ενώ ένα μνημείο είναι τοποθετημένο μπροστά από το Δημαρχείο.

Μερικά από τα επιτεύγματά του περιλάμβαναν την αποκατάσταση του Σουκιενίτσε, τη δημιουργία ενός «εθνικού Πάνθεον» στη Σκάουκα, και την εκστρατεία του για την ανακαίνιση του Κάστρου Βάβελ.

## Βιογραφία

## Παραπομπές


## Πηγές

* 
* 
* 

Κατηγορία:Πολωνοί πολιτικοί
Κατηγορία:Πολωνοί δικηγόροι
Κατηγορία:Πολωνοί Αυστροούγγροι
Κατηγορία:Ουκρανοί Αυστροούγγροι
Κατηγορία:Δήμαρχοι της Κρακοβίας
Κατηγορία:Πολωνοί πολιτικοί του 19ου αιώνα
Κατηγορία:Ενταφιασμοί στο Κοιμητήριο Ρακοβίτσκι
Ανδρικός στηθόδεσμος

μικρογραφία|270x270εσ|Κόκκινος ανδρικός στηθόδεσμος.
Ο **ανδρικός στηθόδεσμος** - γνωστό επίσης ως **στηθόδεσμος συμπίεσης** ή **στηθόδεσμος γυναικομαστίας** - αναφέρεται σε στηθόδεσμο που φοριέται από άνδρες. Οι άνδρες μερικές φορές αναπτύσσουν μαστούς (γυναικομαστία) και οι εκτιμήσεις των ατόμων με αυτή την κατάσταση παρουσιάζονται σε μεγάλο εύρος «επειδή ο ορισμός της γυναικομαστίας ποικίλλει και η μέθοδος της έρευνας ποικίλει». Αν και υπάρχουν επιλογές για τη θεραπεία της γυναικομαστίας, ορισμένοι επιλέγουν χειρουργική επέμβαση για να μειώσουν τους μαστούς τους ή να φορούν ανδρικό στηθόδεσμο. Οι ανδρικοί στηθόδεσμοι συνήθως πιέζουν τους μαστούς αντί να τους ανυψώνουν.

Οι άνδρες που επιλέγουν να φορούν στηθόδεσμο μπορούν γενικά να χωριστούν σε δύο κατηγορίες, ανάλογα με το αν ο στηθόδεσμος φοριέται κυρίως για λειτουργικούς σκοπούς ή ως μέρος της παρενδυσίας (cross-dressing). Μερικοί άνδρες που έχουν μεγάλα στήθη λόγω παχυσαρκίας ή γυναικομαστίας μπορεί να επιλέξουν να φορούν στηθόδεσμο για να υποστηρίξουν τα στήθη τους και να ισιώσουν την εμφάνισή τους. Άλλοι άνδρες φοράνε στηθόδεσμο για παρενδυσία, για σεξουαλικούς σκοπούς όπως ο τρανσβεστικός φετιχισμός ή η θηλυκοποίηση, ή ως μορφή υποταγής στον σύντροφό τους. Επιπλέον, μερικοί άνδρες αθλητές - ειδικότερα οι δρομείς - μπορεί να επιλέξουν να φορούν ένα στηθόδεσμο κάτω από την μπλούζα τους, προκειμένου να αποτρέψουν μια κοινή ιατρική κατάσταση που ονομάζεται θηλή του τζόγκερ, γνωστή επίσης ως σύγκαμα θηλής. Αυτή η κατάσταση προκαλείται από την υπερβολική τριβή του υγρού υλικού που έχει ιδρώτα στις θηλές του ατόμου. Η κατάσταση, συχνά πολύ επώδυνη, μπορεί να αποφευχθεί φορώντας ένα αθλητικό στηθόδεσμο.

Αν και έχουν αναπτυχθεί μερικοί ανδρικοί στηθόδεσμοι, συχνά διαφέρουν μόνο επιφανειακά από τους στηθόδεσμους που έχουν σχεδιαστεί για τις γυναίκες. Μερικές φορές δεν υπάρχει ιατρική ανάγκη για τους άνδρες να φορούν στηθόδεσμο, και οι ίδιες σκέψεις ισχύουν ανεξάρτητα από το φύλο.

Στο αθλητισμό, ένα φορητό όργανο που ονομάζεται ανδρικός στηθόδεσμος χρησιμοποιείται συχνά από τους αθλητικούς συλλόγους για να αξιολογούν τους παίκτες με στατιστικά δεδομένα σε πραγματικό χρόνο. Περιέχει μια συσκευή παρακολούθησης (παρόμοιο με τον γυναικείο αθλητικό στηθόδεσμο με ανιχνευτή καρδιακού ρυθμού) που ανιχνεύει τον καρδιακό ρυθμό, την απόσταση που έχει διανύσει, την κόπωση και άλλες στατιστικές που ένας προπονητής μπορεί να χρησιμοποιήσει για να αξιολογήσει έναν αθλητή.

## Δείτε επίσης
* Φετιχισμός μαστού
* Περίδεση μαστού
* Σμίκρυνση μαστού

## Παραπομπές


Κατηγορία:Στηθόδεσμοι
Κατηγορία:Εσώρουχα
στηθοδεσμος ανδρικος
Εκλογική περιφέρεια Επικρατείας

**Εκλογική περιφέρεια Επικρατείας** αποκαλείται η εκλογική περιφέρεια της Ελλάδας, στην οποία εκλέγονται βουλευτές, όχι με σταυρό προτίμησης, αλλά ανάλογα με τη σειρά στην οποία έχουν τοποθετηθεί στο ψηφοδέλτιο από το κόμμα τους.

## Ορισμός
Σύμφωνα με το Σύνταγμα της Ελλάδος, *οι βουλευτές εκλέγονται για τέσσερα συνεχή έτη που αρχίζουν από την ημέρα των γενικών εκλογών. Mόλις λήξει η βουλευτική περίοδος, με προεδρικό διάταγμα, που προσυπογράφεται από το Yπουργικό Συμβούλιο, διατάσσεται η διενέργεια γενικών βουλευτικών εκλογών μέσα σε τριάντα ημέρες και η σύγκληση της νέας Bουλής σε τακτική σύνοδο μέσα σε άλλες τριάντα ημέρες από αυτές*. 

Οι 300 βουλευτές εκλέγονται από τον λαό με εκλογές που διεξάγονται κάθε τέσσερα χρόνια και, σύμφωνα με τον εκλογικό νόμο, με σταυρό προτίμησης από κάθε εκλογέα. Εξαίρεση αποτελεί ένα μέρος αυτών και συγκεκριμένα το 1/20, δηλαδή μέχρι 15 στο σύνολο, οι οποίοι εκλέγονται με λίστα. Στην σημερινή σύνθεση της Βουλής των Ελλήνων συμμετέχουν 15 βουλευτές Επικρατείας. 

Το κάθε κόμμα καταρτίζει την λίστα των υποψηφίων, που είναι ενιαία στο σύνολο της επικράτειας, με πρόσωπα που έχουν επιλέξει και είθισται να έχουν διακριθεί ή να απολαμβάνουν μια ευρύτερη απήχηση στο εκλογικό σώμα. Ο αριθμός και τα πρόσωπα των εκλεγέντων εξαρτάται από τη συνολική εκλογική δύναμη του κάθε κόμματος στην επικράτεια. Βουλευτές Επικρατείας, δεν εκλέγουν αυτομάτως όλα τα κόμματα που μπαίνουν στη Βουλή.

## Αποτελέσματα εκλογών
Η σύνθεση των εδρών της τρέχουσας Κ' Κοινοβουλευτικής Περιόδου που προέκυψε από τις βουλευτικές εκλογές της 25ης Ιουνίου 2023, ανά κόμμα:

### Βουλευτές Επικρατείας
Κατά τη διάρκεια της τρέχουσας Κ' Κοινοβουλευτικής Περιόδου, υπήρξαν ανακατατάξεις στη σύνθεση των προσώπων και των κομμάτων. Από τις έδρες τους παραιτήθηκαν οι βουλευτές Όθωνας Ηλιόπουλος (ΣΥΡΙΖΑ) και Γιώργος Αποστολάκης (Νίκη) τους οποίους αντικατέστησαν οι πρώτοι επιλαχόντες του ψηφοδελτίου των κομμάτων τους, Πόπη Τσαπανίδου και Αθανάσιος Ρακοβαλής, ενώ οι εκλεγέντες Ευάγγελος Αποστολάκης (ΣΥΡΙΖΑ) και Παύλος Σαράκης (Ελληνική Λύση) είναι, πλέον, Ανεξάρτητοι. Ο Αποστολάκης ανεξαρτητοποιήθηκε από την Κ.Ο. του, ενώ ο Σαράκης διεγράφη από την Κ.Ο. του κόμματός του.

## Δείτε επίσης
* Κατάλογος Ελλήνων βουλευτών (Ιούνιος 2023)
* Κατάλογος εκλογικών περιφερειών της Ελλάδας
* Βουλή των Ελλήνων

## Παραπομπές



Κατηγορία:Εκλογικές περιφέρειες της Ελλάδας
Κρίστεν Μίχαλ

O **Κρίστεν Μίχαλ** (*Kristen Michal*, γενν. 12 Ιουλίου 1975 στο Ταλίν) είναι Εσθονός πολιτικός, πρωθυπουργός της χώρας από τις 23 Ιουλίου 2024.

Διετέλεσε Υπουργός Δικαιοσύνης στην Κυβέρνηση Άνσιπ από τις 6 Απριλίου 2011 έως τις 10 Δεκεμβρίου 2012 και υπουργός Οικονομίας και Υποδομών στην Κυβέρνηση Ρούιβας από τις 9 Απριλίου 2015 έως τις 23 Νοεμβρίου 2016. Από 17 Απριλίου 2023 έως 22 Ιουλίου 2024 ήταν Υπουργός Κλίματος στην Κυβέρνηση Κάλλας.

## Βιογραφικά στοιχεία
Ο Μίχαλ ολοκλήρωσε την βασική εκπαίδευση στο Ταλίν το 1993. Από το 1994 έως το 1999 σπούδασε κοινωνικές επιστήμες και διοικητική διαχείριση στο Πανεπιστήμιο του Ταλίν, αλλά δεν ολοκλήρωσε τις σπουδές του εκεί. Από το 2006 έως το 2009 σπούδασε νομική στο ιδιωτικό πανεπιστήμιο *Akadeemia Nord*, όπου πήρε πτυχίο.

### Πολιτική
Ο Μίχαλ ασχολήθηκε από μικρή ηλικία με την πολιτική της Εσθονίας. Το 1996 εντάχθηκε στο φιλελεύθερο Εσθονικό Μεταρρυθμιστικό Κόμμα (*Eesti Reformierakond*). Από το 1996 έως το 1999 ήταν εκπρόσωπος του Μεταρρυθμιστικού Κόμματος στο Δημοτικό Συμβούλιο του Ταλίν. Από το 1999 έως το 2001 ήταν εκπρόσωπος της κοινοβουλευτικής ομάδας του κόμματος στο εσθονικό κοινοβούλιο (*[[Εσθονικό Κοινοβούλιο|Riigikogu]]*). Τα έτη 2001-2002 διετέλεσε διευθυντής του γραφείου του εσθονικού περιφερειακού υπουργού Toivo Asmer. Ταυτόχρονα ήταν μέλος του δημοτικού συμβουλίου του Ταλίν. Το 2002 ήταν σύμβουλος εσωτερικής πολιτικής του πρωθυπουργού Siim Kallas. Το 2002-2003, ο Μίχαλ κατείχε το αξίωμα του δημάρχου του Κεντρικού Ταλίν.

Το 2003, ο Μίχαλ έγινε γενικός γραμματέας του Εσθονικού Μεταρρυθμιστικού Κόμματος. Από το 2004 έως το 2007 ήταν μέλος του εσθονικού κοινοβουλίου. Επανεξελέγη το 2007, αλλά παραιτήθηκε την ίδια χρονιά για να επικεντρωθεί στα καθήκοντα του γενικού γραμματέα του κόμματος.

Από τον Απρίλιο του 2011 έως τον Δεκέμβριο του 2012 ήταν υπουργός Δικαιοσύνης της Δημοκρατίας της Εσθονίας στην Κυβέρνηση Άνσιπ (RE). Στις 30 Ιουλίου 2012, η εισαγγελία άνοιξε υπόθεση διαφθοράς εναντίον του και εναντίον του συναδέλφου του στο κόμμα, πρώην γραμματέα του κόμματος Kalev Lillo για ανώνυμες δωρεές στο κόμμα. Η υπόθεση εναντίον του αποσύρθηκε τον Νοέμβριο του 2012, ο Μίχαλ ωστόσο παραιτήθηκε από τη θέση του τον Δεκέμβριο του 2012.

Από τις 9 Απριλίου 2015 έως τις 23 Νοεμβρίου 2016 ήταν υπουργός Οικονομικών Υποδομών στην Κυβέρνηση Ρούιβας (RE). Στη συνέχεια επέστρεψε στο κοινοβούλιο της Εσθονίας ως βουλευτής.

Κατά την επόμενη νομοθετική περίοδο παρέμεινε βουλευτής και ορκίστηκε ξανά υπουργός υπό την Πρωθυπουργό Κάλλας (RE) μετά τις βουλευτικές εκλογές του 2023. Στην τελευταία Κυβέρνηση Κάλλας ανέλαβε τη νεοσύστατη θέση του υπουργού κλίματος που περιλάμβανε μεγάλο μέρος των καθηκόντων που προηγουμένως άνηκαν στο υπουργείο Περιβάλλοντος.

Μετά την παραίτηση της Κάγια Κάλλας από την πρωθυπουργία, ο Μίχαλ επελέγη ως διάδοχός της. Η κυβέρνησή του ανέλαβε καθήκοντα στις 23 Ιουλίου 2024.

## Προσωπική ζωή
Ο Μίχαλ ζει σε σύμφωνο συμβίωσης. Έχει δύο γιους.

## Παραπομπές


Κατηγορία:Εσθονοί πολιτικοί
Κατηγορία:Πρωθυπουργοί της Εσθονίας
Χάακον Μάγκνουσον της Νορβηγίας

Ο **Χόακον Α΄ Μάγκνουσον, α**ρχαία νορβηγικά: *Hákon Magnússon*, Νορβηγικά: *Håkon Magnusson* (1068 - Φεβρουάριος 1095), γνωστός ως Θόρεσφοστρε (αρχαία νορβηγικά: Þórisfóstra, που σημαίνει "υιοθετημένος από τον Τόρε"), ήταν βασιλιάς της Νορβηγίας από το 1093 έως το 1095. Ο Χάακον Α΄ αναγνωρίστηκε μόνο εν μέρει εντός της Νορβηγίας, και η βασιλεία του ήταν επομένως περιορισμένης σημασίας. Συνήθως δεν καταγράφεται στην αριθμητική σειρά των Νορβηγών βασιλέων.

## Βιογραφία
Ήταν εγγονός του βασιλιά Χάραλντ Γ΄ Χάρντραντα, γιος του βασιλιά Μάγκνους Β΄ και ανιψιός του βασιλιά Όλαφ Γ΄ Κύρρε. Ο Χάακον γεννήθηκε περίπου την ίδια στιγμή, που απεβίωσε ο πατέρας του. Μεγάλωσε ως υιοθετημένος γιος από τον Tόρε πα Στέιγκ του Γκούντμπραντσνταλεν στην φάρμα Στέιγκ στο Φρον. Το 1090, αναλαμβάνει μια αποστολή Βίκινγκς στη Βγιάρμαλαντ, σήμερα περιοχή του Αρχναγκέλσκ στη βόρεια Ρωσία.

Μετά το τέλος του Όλαφ Γ΄ Κύρρε, χαιρετίστηκε ως βασιλιάς της Νορβηγίας στο Τρόντχαϊμ, ενώ ο εξάδελφός του, ο βασιλιάς Μάγκνους Γ΄ Γυμνόπους, χαιρετίστηκε στο Βίκεν. Σύντομα μπήκε σε σύγκρουση με τον Μάγκνους Γ΄ και ο πόλεμος φαινόταν αναπόφευκτος. Το 1095, ο Μάγκνους Γ΄ προετοίμασε μια ένοπλη δράση εναντίον του Χάακον Α΄, αλλά εξεπλάγη από την ισχυρή θέση που κατείχε ο εξάδελφός του. Όταν ο Χάακον Α΄ έμαθε ότι ο Μάγκνους Γ΄ είχε έρθει στο Τρόντχαϊμ, πέρασε την ορεινή σειρά Ντόβρεφγιελ. Ωστόσο, ο Χάακον Α΄ απεβίωσε ξαφνικά κατά τη διάρκεια του ταξιδιού επάνω από το Ντόβρεφγιελ. Ο Μάγκνους Γ΄ διακυβέρνησε στη συνέχεια ως μοναδικός βασιλιάς της Νορβηγίας. Αιχμαλώτισε τον Tόρε πα Στέιγκ, ο οποίος στη συνέχεια κρεμάστηκε. Τάφηκε στην εκκλησία του Χριστού στο Τρόντχγιεμ.

## Οικογένεια
Με τη σύζυγό του Ιωάννα ήταν πατέρας του Χάραλντ Χόκονσον (Τρόντχαϊμ, π. 1091 - Τρόντχαΐμ, π. 1167), πατέρας του Έρικ Χάραλνσον Σουρ (Τρόντχαϊμ 1120 - Τρόνθχαΐμ 1198), νυμφευμένος με τη Ράγκνχιλντ Χάνσντατερ (π. 1123 - π. 1194), γονείς του Χάραλαντ Έρικσον Σούερ (Τρόνντχαϊμ , 1145 - Τρόντχαΐμ , 1217), πατέρα του Χάραλντ Χάκονσον Σούρε (1172 - 1213), πατέρα του Άουντεν Χάραλντσεν Σουρ, (Τρόντχαϊμ 1200 - Τρόντχαΐμ 1276), πατέρας του Παλ Άουντενσον Σούρε (Τρόντχαϊμ 1235 - Τρόντχαϊμ 1289), ο οποίος είχε τρεις κόρες με απογόνους, και τηνΊνγκεμποργκ Asch Άουντουνσντατερ Σούρε (Τρόντοχαϊμ 1238, 1296), παντρεμένη με τον Ίβαρ Τόραλντεσον Άσπεν (Κβίνχεραντ 1237-Κβίνχεραντ 1304) και είχε τέκνα.

## Αναφορές

Κατηγορία:Οίκος του Χάρντραντα
ΟΥΕΦΑ Σούπερ Καπ 2024

Το **ΟΥΕΦΑ Σούπερ Καπ 2024** ήταν η 49η έκδοση του ΟΥΕΦΑ Σούπερ Καπ, ενός ετήσιου αγώνα ποδοσφαίρου που διοργανώνεται από την UEFA, στον οποίο αγωνίζονται οι νικήτριες ομάδες των δύο κορυφαίων ευρωπαϊκών διασυλλογικών διοργανώσεων, του ΟΥΕΦΑ Τσάμπιονς Λιγκ και του ΟΥΕΦΑ Γιουρόπα Λιγκ. Είχε προγραμματιστεί να διεξαχθεί στο Εθνικό Στάδιο της Βαρσοβίας της Πολωνίας, στις 14 Αυγούστου 2024. Στον αγώνα συμμετείχαν η ισπανική ομάδα Ρεάλ Μαδρίτης, νικήτρια του ΟΥΕΦΑ Τσάμπιονς Λιγκ 2023–24 και η ιταλική ομάδα Αταλάντα, νικήτρια του ΟΥΕΦΑ Γιουρόπα Λιγκ 2023–24.

Η Ρεάλ Μαδρίτης κέρδισε τον αγώνα με 2–0, κατακτώντας το έκτο της ΟΥΕΦΑ Σούπερ Καπ. Με αυτό το επίτευγμα, έγινε η πιο επιτυχημένη ομάδα στην ιστορία της διοργάνωσης, ξεπερνώντας την ισοπαλία των πέντε τίτλων που είχε με την Μπαρτσελόνα και τη Μίλαν.

## Ομάδες

## Στάδιο

### Επιλογή του οικοδεσπότη
Το Εθνικό Στάδιο της Βαρσοβίας της Πολωνίας επιλέχθηκε για να φιλοξενήσει τον αγώνα στη συνεδρίαση της Εκτελεστικής Επιτροπής της UEFA στη Λεμεσό της Κύπρου, στις 26 Σεπτεμβρίου 2023. Το στάδιο κατασκευάστηκε για το Ευρωπαϊκό Πρωτάθλημα Ποδοσφαίρου 2012 στην Πολωνία και την Ουκρανία, όπου φιλοξένησε τρεις αγώνες του Ομίλου Α, έναν προημιτελικό και έναν ημιτελικό. Έκτοτε έχει φιλοξενήσει τον τελικό του ΟΥΕΦΑ Γιουρόπα Λιγκ του 2015, ενώ είναι και ο συνηθισμένος χώρος για τους εντός έδρας αγώνες της εθνικής ομάδας ποδοσφαίρου της Πολωνίας. Έχει χωρητικότητα 58.826 θέσεων.

## Αγώνας

### Λεπτομέρειες
Ο νικήτρια του Τσάμπιονς Λιγκ θα οριστεί ως «γηπεδούχος» ομάδα για διοικητικούς λόγους.

## Παραπομπές

## Εξωτερικοί Σύνδεσμοι

* 

2024
Μητροπολίτης Νεαπόλεως και Σταυρουπόλεως Βαρνάβας

Ο **Μητροπολίτης Βαρνάβας** (κατά κόσμον **Μάρκος Τύρης**, Διαβατά, 1958), είναι Έλληνας θεολόγος, επίσκοπος της Εκκλησίας της Ελλάδος και Μητροπολίτης Νεαπόλεως και Σταυρουπόλεως από το 2004.

## Βιογραφικά στοιχεία
Ο κατά κόσμον Μάρκος Τύρης γεννήθηκε το 1958 στα Διαβατά της Θεσσαλονίκης, έλκοντας την καταγωγή του από την Μικρά Ασία. Ολοκλήρωσε την εγκύκλια εκπαίδευση στα Διαβατά και ακολούθως φοίτησε στην Εκκλησιαστική Σχολή Λαμίας. Σπούδασε παιδαγωγικά στην Παιδαγωγική Ακαδημία Λαμίας και κατόπιν Θεολογία στη Θεολογική Σχολή του Αριστοτελείου Πανεπιστημίου Θεσσαλονίκης.

Εκάρη Μοναχός και χειροτονήθηκε Διάκονος το έτος 1984 από τον Μητροπολίτη Nεαπόλεως Διονύσιο. Το ίδιο έτος χειροτονήθηκε Πρεσβύτερος και έλαβε το οφφίκιο του Αρχιμανδρίτου. Ακολούθως έλαβε και το οφφίκιο του Αρχιμανδρίτου του Οικουμενικού Θρόνου. Διετέλεσε Γενικός Αρχιερατικός Επίτροπος και Πρωτοσύγκελλος της Ιεράς Μητροπόλεως Νεαπόλεως και Σταυρουπόλεως. Από το 1989 έως και το 2004 του υπηρέτησε ως υπεύθυνος του Γραφείου της Κεντρικής Υπηρεσίας Οικονομικών της Εκκλησίας της Ελλάδος στη Θεσσαλονίκη.

Στις 6 Οκτωβρίου 2004 εξελέγη από την Ιεραρχία της Ιεράς Συνόδου της Εκκλησίας της Ελλάδος Μητροπολίτης Νεαπόλεως και Σταυρουπόλεως με 59 ψήφους (επί 74 ψηφισάντων). Χειροτονήθηκε Επίσκοπος στις 10 Οκτωβρίου 2004, στον Καθεδρικό και Μητροπολιτικό Ναό των Αθηνών. Ενθρονίστηκε στις 7 Νοεμβρίου 2004 στον Καθεδρικό Ναό Τιμίου Προδρόμου Νεαπόλεως.

Βαρναβας
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Μπιβίλ-λα-Ριβιέρ

Το **Μπιβίλ-λα-Ριβιέρ** (, ) είναι γαλλική κοινότητα στο νομό της Σεν-Μαριτίμ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σεν-Μαριτίμ
Μητροπολίτης Κασσανδρείας Συνέσιος

Ο ** Μητροπολίτης Συνέσιος** (κατά κόσμον **Κωνσταντίνος Βισβίνης**, Βαθύ Εύβοιας 1912 - Πολύγυρος 9 Νοεμβρίου 2000) ήταν επίσκοπος της Εκκλησίας της Ελλάδος. Υπήρξε Μητροπολίτης Κασσανδρείας επί 40 συναπτά έτη, από το 1960 έως το 2000.

## Βιογραφία
Γεννήθηκε στο Βαθύ Ευβοίας (Αυλίδα) το 1912, όπου έμαθε τα πρώτα γράμματα και στη συνέχεια ολοκλήρωσε τις γυμνασιακές σπουδές στη Χαλκίδα. Υπήρξε αριστούχος της Ριζαρείου Εκκλησιαστικής Σχολής και της Θεολογικής Σχολής της Χάλκης, απ’ όπου αποφοίτησε το 1936 με λαμπρές επιδόσεις ιδιαίτερα στον τομέα του Κανονικού Δικαίου. Εκάρη μοναχός το 1940, στην Μονή Κοιμήσεως Θεοτόκου Ιερουσαλήμ, από τον Μητροπολίτη Θηβών, Λεβαδείας και Αυλίδος, Συνέσιο Φιλιππίδη. Έλαβε το όνομα Συνέσιος, προς τιμήν του Αγίου Συνεσίου επισκόπου Καρπασίας της Κύπρου και του ιδίου. Έναν χρόνο μετά χειροτονήθηκε ιερέας και συγχρόνως έλαβε το οφίκιο του Αρχιμανδρίτη. Υπηρέτησε ως στρατιωτικός ιερέας σε διάφορες μονάδες και στη Στρατιωτική Σχολή Ευελπίδων και όταν αποστρατεύτηκε επανήλθε στην Μητρόπολη Χαλκίδας, όπου είχε υπηρετήσει ως ιεροκήρυκας και προϊστάμενος του Μητροπολιτικού Ναού και το 1957 διορίστηκε πρωτοσύγκελος.

Κατά την διάρκεια της κατοχής έλαβε ενεργό ρόλο κατά των Γερμανών κατακτητών, με αποτέλεσμα να τον καταδικάσουν τρεις φορές σε θάνατο. Κατόπιν, παρασημοφορήθηκε από το ελληνικό κράτος.

### Μητροπολίτης Κασσανδρείας επί 40 χρόνια
Τον Μάιο του 1960, η Ιεραρχία της Εκκλησίας της Ελλάδος εξέλεξε τον Συνέσιο Μητροπολίτη Κασσανδρείας. Ενθρονίστηκε με κάθε επισημότητα στις 10 Ιουλίου, ποιμαίνοντας επί 40 χρόνια, κερδίζοντας την εκτίμηση κλήρου και λαού και παρά το γεγονός ότι υπήρξε βαθιά συντηρητικός, πλην όμως, δίκαιος, σώφρων και μαχητής ιεράρχης.

Το ησυχαστήριο της Ιεράς Μονής Αγίου Ιωάννη του Θεολόγου στη Σουρωτή - Βασιλικά Θεσσαλονίκης κτίστηκε με τη συνεργασία του γέροντος Παϊσίου του Αγιορείτη και του ιερέα Αγαθάγγελου Παρλάντζα, μετά την ευλογία που έλαβε ο τελευταίος από τον Μητροπολίτη Συνέσιο. Κατά τη διάρκεια της συνεργασίας αυτής ο μετέπειτα Άγιος Παΐσιος επισκέφτηκε αρκετές φορές τον Πολύγυρο και τον π. Αγαθάγγελο, γνώριμό του από το 1950. 

Ο Μητροπολίτης Συνέσιος νοσηλεύτηκε επί μακρόν σε νοσοκομείο της Θεσσαλονίκης και στις 9 Νοεμβρίου 2000 μεταφέρθηκε στην Ιερά Μητρόπολις Κασσανδρείας, όπου και απεβίωσε το απόγευμα της ίδια μέρας. Την επομένη μετεφέρθη στον Μητροπολιτικό Ναό, όπου πλήθος κόσμου συνέρρευσε και ασπάστηκε για τελευταία φορά το χέρι του. Η εξόδιος ακολουθία έγινε στις 12 Νοεμβρίου, προεξάρχοντος του Αρχιεπισκόπου Αθηνών Χριστοδούλου και η ταφή του στο προαύλιο του Μητροπολιτικού Ναού, δίπλα στον τάφο του αείμνηστου Μητροπολίτη Ειρηναίου.

## Παραπομπές

Συνεσιος

## Πηγές
*Συνέσιος: Ο Επίσκοπος που δεν υπήρξε Δεσπότης, ΡΟΜΦΑΙΑ
*Ο Επίσκοπος που δεν υπήρξε Δεσπότης: Κασσανδρείας Συνέσιος Βισβίνης (1960-2000) ΠΕΜΠΤΟΥΣΙΑ
Τρουαβιέρζ

Το **Τρουαβιέρζ** (γαλλικά: *Troisvierges*) ή **Έλβεν** (λουξεμβούργιανά: *Ëlwen* ) είναι μια κοινότητα με καθεστώς πόλης στο βόρειο Λουξεμβούργο, στο Καντόνιο του Κλερβώ.  Το Τρουαβιέρζ είναι η πιο βόρεια και η υψηλότερη κοινότητα του Λουξεμβούργου, καθώς οι δύο υψηλότεροι λόφοι της χώρας, ο Κνιφ (560 μ) και ο Μπουουργκπλαάτζ (559 μ), βρίσκονται στην κοινότητα.

Μέχρι τις 28 Δεκεμβρίου 1908, η κοινότητα ήταν γνωστή ως "Μπασμπελλάν", μετά το πρώην διοικητικό της κέντρο. Την ίδια ημερομηνία, το διοικητικό κέντρο μεταφέρθηκε από το Μπασμπελλάν στο Τρουαβιέρζ.

Το εθνόσημο που χορηγήθηκε στον Τρουαβιέρζ το 1982 δείχνει τρεις παρθένες, που αντιπροσωπεύουν την Πίστη, την Ελπίδα και την Φιλία, Ένα βουνό που αντιπροσωπεύει την περιοχή Όσλινγκ και ένας παπικός σταυρός

## Παραπομπές


Κατηγορία:Κοινότητες του Λουξεμβούργου
Αγία Ευφημία

Η **Αγία Ευφημία** (Χαλκηδόνα, ; – Χαλκηδόνα, 16 Σεπτεμβρίου 303), γνωστή και ως **Αγία Ευφημία η Πανεπαινόμενη** ή **Αγία Ευφημία η Μεγαλομάρτυς**, ήταν Ελληνίδα παρθενομάρτυς που φυλακίστηκε, βασανίστηκε και τελικά πέθανε έπειτα από διώξεις που υπέβαλε ο Διοκλητιανός εις βάρος των χριστιανών στη Ρωμαϊκή Αυτοκρατορία.

Η Ευφημία μαρτύρησε επειδή αρνήθηκε να παρευρεθεί σε αρχαιοελληνική γιορτή που υποχρεούνταν όλοι οι κάτοικοι της Χαλκηδόνας να βρίσκονται για να προσφέρουν θυσίες στον θεό Άρη. Συνελήφθη και, αφού υπέστη διάφορα βασανιστήρια, απεβίωσε στην αρένα της Χαλκηδόνας από τραύμα που το προκάλεσε μία αρκούδα.

Η Εκκλησία τιμά την μνήμη της στις 16 Σεπτεμβρίου και στις 11 Ιουλίου.

## Βιογραφικά στοιχεία
Η Ευφημία καταγόταν από την Χαλκηδόνα και έζησε την περίοδο της βασιλείας του Διοκλητιανού. Γονείς της ήταν ο Φιλόφρων και η Θεοδωρησιανή.

Την περίοδο των διωγμών κατά των χριστιανών, ο ηγεμόνας της Μικράς Ασίας Πρίσκος με συνάρχοντα τον φιλόσοφο Απελλιανό, διέταξε να παρευρίσκονται όλοι οι κάτοικοι της πόλης σε ειδωλολατρική γιορτή προς τιμή του θεού Άρη. Η Ευφημία μαζί με άλλους χριστιανούς αρνήθηκαν να παρευρεθούν ενώ ορισμένοι, μετά την κίνηση τους, εγκατέλειψαν την πόλη και διέφυγαν σε έρημες περιοχές. Ο Απελλιανός παρατήρησε την αποχή των χριστιανών και παρακίνησε τον Πρίσκο να συλλάβει όσους ήταν εφικτό. Συνελήφθησαν 49 άτομα, μεταξύ αυτών και η Ευφημία. Παρά τον προσηλυτισμό που δέχτηκε, δεν αρνήθηκε την πίστη της στον Κύριο.

Με σκοπό να αλλαξοπιστήσει, η Ευφημία ξυλοκοπήθηκε άγρια, βασανίστηκε σε τροχό, ρίχθηκε στη φωτιά και σε δεξαμενή με σαρκοβόρα θαλασσινά ζώα, γδάρθηκε αλλά κατάφερε να επιβιώσει. Τελικά απεβίωσε στις 16 Σεπτεμβρίου, πιθανόν το 303, στην αρένα της Χαλκηδόνας από τραύμα που το προκάλεσε μία αρκούδα.

## Παραπομπές


## Εξωτερικοί σύνδεσμοι
* 

Ευφημια
Κομητεία Κρόφορντ (Μίσιγκαν)

Η **Κομητεία Κρόφορντ** () είναι κομητεία στην πολιτεία του Μίσιγκαν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 12.988 άτομα.  Η έδρα της κομητείας είναι το Γκρέιλινγκ, η μόνη ενσωματωμένη κοινότητα της κομητείας. 

Η κομητεία πήρε το όνομά της από τον συνταγματάρχη Γουίλιαμ Κρόφορντ,  έναν αξιωματικό του Επαναστατικού Πολέμου που αιχμαλωτίστηκε από ιθαγενείς της Αμερικής κοντά στο Σαντάνσκι του Οχάιο και κάηκε στην πυρά το 1792. Δημιουργήθηκε από το Νομοθετικό Σώμα του Μίσιγκαν ως **Κομητεία Σαγουόμο** το 1840,  πριν μετονομαστεί το 1843 σε Κρόφορντ. Η περιοχή διοικούνταν από άλλες κομητείες του Μίσιγκαν πριν από το 1879 όταν οργανώθηκε η κυβέρνηση της κομητείας.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,460 τ.χλμ , εκ των οποίων 1,440 τ.χλμ είναι στεριά και 20 τ.χλμ (1,2%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες του Μίσιγκαν
Κομητεία Κρόφορντ (Μιζούρι)

Η **Κομητεία Κρόφορντ** () είναι κομητεία στην πολιτεία του Μιζούρι των Ηνωμένων Πολιτειών. Κατά την απογραφή του 2020, ο πληθυσμός ήταν 23.056 άτομα.  Η έδρα της κομητείας είναι το Στέλβιλλ. Η κομητεία οργανώθηκε το 1829  και πήρε το όνομά της από τον γερουσιαστή Γουίλιαμ Κρόφορντ  της Τζόρτζια.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,930 τ.χλμ , εκ των οποίων 1,920 τ.χλμ  είναι στεριά και 10  (0,2%) καλύπτονται από ύδατα (λίμνες, ποτάμια).  
## Παραπομπές


Κατηγορία:Κομητείες του Μιζούρι
Κομητεία Κρόφορντ (Κάνσας)

Η **Κομητεία Κρόφορντ** () είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, ο πληθυσμός ήταν 38.972 άτομα.  Έδρα της κομητείας του είναι το Τζίναρντ,  και η πολυπληθέστερη πόλη του είναι το Πίτσμπουργκ. Η κομητεία ονομάστηκε προς τιμήν του Σάμουελ Κρόφορντ,  του 3ου κυβερνήτη του Κάνσας.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,540 τ.χλμ, εκ των οποίων 1,500 τ.χλμ είναι στεριά και 40 τ.χλμ (0,9%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Κάνσας
Κομητεία Κρόφορντ (Ιντιάνα)

Η **Κομητεία Κρόφορντ** () είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, ο πληθυσμός ήταν 10.526 άτομα.  Η έδρα της κομητείας είναι η Ινγκλις . 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 799 τ.χλμ , εκ των οποίων 791 τ.χλμ   (ή 99,00%) είναι στεριά και 8,0 τ.χλμ  (ή 1,00%) καλύπτονται από ύδατα (λίμνες, ποτάμια).  Όπως και η υπόλοιπη Νότια Κεντρική Ιντιάνα, το έδαφος της κομητείας Κροφορντ αποτελείται κυρίως από δασώδεις λόφους, πολλοί από αυτούς απότομους.
## Παραπομπές


Κατηγορία:Κομητείες της Ιντιάνα
Κομητεία Κρόφορντ (Άρκανσο)

Η **Κομητεία Κρόφορντ** () είναι κομητεία στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 60.133 άτομα.  Η έδρα της κομητείας και η μεγαλύτερη πόλη είναι το Βαν Μπούρεν.  Η κομητεία δημιουργήθηκε στις 18 Οκτωβρίου 1820, από την πρώην Κομητεία Λόβελι και την Ινδική Επικράτεια, και ονομάστηκε από τον Γουίλιαμ Κρόφορντ, τον Υπουργό Πολέμου των Ηνωμένων Πολιτειών το 1815. 

Η κομητεία βρίσκεται στη βορειοδυτική περιοχή του Άρκανσο. Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,560 τ.χλμ , εκ των οποίων 1,540 τ.χλμ είναι στεριά και 20 τ.χλμ (1,8%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες του Άρκανσο
Κομητεία Κρόφορντ (Άιοβα)

Η **Κομητεία Κρόφορντ** () είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 16.525 άτομα.  Έδρα της κομητείας είναι το Ντένισον. 

Η κομητεία πήρε το όνομα της από τον Ουίλιαμ Χάρις Κρόφορντ,  Αμερικανό γερουσιαστή από τη Τζόρτζια και Υπουργός Οικονομικών των Ηνωμένων Πολιτειών.
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,850 τ.χλμ , εκ των οποίων 1,848 τ.χλμ είναι στεριά και 2,0 τ.χλμ (0,1%) καλύπτονται από ύδατα (λίμνες, ποτάμια). 

### Γειτονικές κομητείες

*Κομητεία Άιντα (βόρεια)
*Κομητεία Σακ (βορειοανατολικά)
*Κομητεία Κάρολ (ανατολικά)
*Κομητεία Όντουμπον (νοτιοανατολικά)
*Κομητεία Σέλμπι (νότια)
*Κομητεία Χάρισον (νοτιοδυτικά)
*Κομητεία Μονόνα (δυτικά)
*Κομητεία Γούντμπερι (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Μάριον (Φλόριντα)

Η **Κομητεία Μάριον** () είναι κομητεία στην πολιτεία της Φλόριντα των Ηνωμένων Πολιτειών. Κατά την απογραφή του 2020, ο πληθυσμός ήταν 375.908 άτομα.  Έδρα της κομητείας είναι η Οκάλα. 
## Ιστορία
Η κομητεία πήρε το όνομά της από τον στρατηγό Φράνσις Μάριον της Νότιας Καρολίνας, έναν αντάρτη και ήρωα του Πολέμου της Αμερικανικής Επανάστασης που ήταν γνωστός ως «Αλεπού του Βάλτου».  Πολλοί πρώτοι άποικοι αυτής της περιοχής ήταν ντόπιοι της Νότιας Καρολίνας και πιθανότατα επέλεξαν τον τοπικό τους ήρωα ως συνονόματο της κομητείας.  Ο νόμος για τη δημιουργία της κομητείας υπογράφηκε στις 14 Μαρτίου 1844. 
## Γεωγραφία
Σύμφωνα με το Γραφείο Απογραφής των ΗΠΑ, η κομητεία είναι η πέμπτη μεγαλύτερη στην πολιτεία, με συνολική έκταση 1,660 τ.χλμ, εκ των οποίων 1,580 τ.χλμ είναι στεριά και 80 τ.χλμ (4,7%) καλύπτονται από ύδατα (λίμνες, ποτάμια). 

Είναι περίπου δύο ώρες με το αυτοκίνητο από την κομητεία Μάριον σε πολλές από τις μεγάλες πόλεις της Φλόριντα. Το Ορλάντο απέχει 75 λεπτά νοτιοανατολικά, ενώ η Ντεϊτόνα Μπητς είναι περίπου 90 λεπτά προς τα ανατολικά. Η Τάμπα απέχει περίπου 75 λεπτά νοτιοδυτικά, το Τζάκσονβιλ είναι περίπου δύο ώρες βορειοανατολικά με το αυτοκίνητο και το Μαϊάμι είναι περίπου έξι ώρες στα νοτιοανατολικά.
### Γειτονικές κομητείες

* Κομητεία Πάτναμ (βορειοανατολικά)
* Κομητεία Βολούσα (ανατολικά)
* Κομητεία Λέικ (νοτιοανατολικά)
* Κομητεία Σάμτερ (νότια)
* Κομητεία Σίτρους (νοτιοδυτικά)
* Κομητεία Λέβι (δυτικά)
* Κομητεία Αλάτσουα (βορειοδυτικά)

## Παραπομπές


Κατηγορία:Κομητείες της Φλόριντα
Καρολίνα Κλουφτ

Η **Καρολίνα Έβελιν Κλουφτ** (σουηδικά: *Carolina Evelyn Klüft*, σουηδική προφορά: [ˈklʏfːt]; γεννήθηκε 2 Φεβρουαρίου 1983) είναι  Σουηδέζα πρώην αθλήτρια του στίβου. 

Η Κλουφτ αγωνίστηκε στο έπταθλο και σε μεμονωμένα αγωνίσματα, με καλύτερες επιδόσεις στο άλμα εις μήκος. Διεθνή επιτυχία γνώρισε στο έπταθλο, όπου ήταν χρυσή Ολυμπιονίκης στην Ολυμπιάδα της Αθήνας το 2004, ενώ κατέκτησε τρεις συνεχείς τίτλους σε Παγκόσμιο Πρωτάθλημα Στίβου (2003, 2005, 2007), η μόνη αθλήτρια που κατάφερε κάτι τέτοιο. Ακόμα, ήταν πρωταθλήτρια Ευρώπης δύο φορές στον ανοικτό στίβο και ισάριθμες στον κλειστό στο αντίστοιχο αγώνισμα του πένταθλου. Παρέμεινε αήττητη για 22 συνεχείς αγώνες μεταξύ 2002 και 2007. Στο Παγκόσμιο Πρωτάθλημα του 2003 έγινε η τρίτη αθλήτρια στην ιστορία που ξεπέρασε τους 7.000 βαθμούς, ενώ στη διοργάνωση του 2007 σημείωσε την καλύτερη επίδοση στην καριέρα της (7.032 βαθμούς), που παραμένει η δεύτερη καλύτερη όλων των εποχών και ρεκόρ Ευρώπης. Απανωτά προβλήματα τραυματισμών την οδήγησαν στην πρόωρη αποχώρησή της σε ηλικία 29 ετών. 

## Παραπομπές


## Εξωτερικοί σύνδεσμοι
 
* World Athletics - Carolina KLÜFT 
*  European Athletics - Carolina KLÜFT 

 

Κατηγορία:Επταθλήτριες 
Κατηγορία:Σουηδοί Ολυμπιονίκες
Κατηγορία:Σουηδοί αθλητές του στίβου
Κατηγορία:Χρυσοί Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Παγκόσμιοι πρωταθλητές στίβου
Κατηγορία:Πρωταθλητές Ευρώπης στον στίβο
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κομητεία Μάριον (Τζόρτζια)

Η **Κομητεία Μάριον** () είναι κομητεία στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 7.498 άτομα.  Η έδρα της κομητείας είναι η Μπουένα Βίστα.  

Η κομητεία δημιουργήθηκε στις 14 Δεκεμβρίου 1827 και ονομάστηκε από τον στρατηγό Φράνσις Μάριον της Νότιας Καρολίνας. 

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 950 τ.χλμ , εκ των οποίων 845 τ.χλμ είναι στεριά και 5,0 τ.χλμ  (0,4%) καλύπτονται από ύδατα (λίμνες, ποτάμια). 
### Γειτονικές κομητείες

* Κομητεία Τάλμποτ (βόρεια)
* Κομητεία Τέιλορ (βορειοανατολικά)
* Κομητεία Σλέι (ανατολικά)
* Κομητεία Σάμτερ (νοτιοανατολικά)
* Κομητεία Γουέμπστερ (νότια)
* Κομητεία Τσαταχούτσι (δυτικά)

## Παραπομπές


Κατηγορία:Κομητείες της Τζόρτζια
Κομητεία Μάριον (Τέξας)

Η **Κομητεία Μάριον** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 9.725 άτομα.  Η έδρα της κομητείας του είναι το Τζέφερσον.  Η κομητεία βρίσκεται στο Ανατολικό Τέξας και πήρε το όνομά της από τον Φράνσις Μάριον, στρατηγό της Αμερικανικής Επανάστασης από τη Νότια Καρολίνα που είχε το παρατσούκλι "Αλεπού του Βάλτου".

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1100 τ.χλμ, εκ των οποίων 990 τ.χλμ είναι ξηρά και 110 τ.χλμ (9,4%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες του Τέξας
Ματωμένος δεσμός

Το ***Ματωμένος δεσμός*** (πρωτότυπος τίτλος: ***Love Lies Bleeding***) είναι νεο-νουάρ ρομαντική ταινία θρίλερ του 2024 σε σκηνοθεσία της Ρόουζ Γκλας και σενάριο που έγραψε η ίδια μαζί με τη Βερόνικα Τοφίλσκα. Πρωταγωνιστούν οι Κρίστεν Στιούαρτ, Κέιτι Ο'Μπράιαν, Τζίνα Μαλόουν, Άννα Μπαρίσνικοφ, Ντέιβ Φράνκο και Εντ Χάρις. Είναι μια διεθνής συμπαραγωγή μεταξύ του Ηνωμένου Βασιλείου και των Ηνωμένων Πολιτειών.

Τοποθετημένη το 1989, η ταινία αναφέρεται στη λεσβιακή σχέση μεταξύ μίας απομονωμένης μάνατζερ γυμναστηρίου, που είναι μέλος μιας εγκληματικής οικογένειας, και μία φιλόδοξης μπόντι μπίλντερ που έχει εμπλοκή στο οργανωμένο έγκλημα.

Έκανε πρεμιέρα στο φεστιβάλ Σάντανς στις 20 Ιανουαρίου 2024. Κυκλοφόρησε στις Ηνωμένες Πολιτείες από την A24 στις 8 Μαρτίου 2024 και στο Ηνωμένο Βασίλειο από τη Lionsgate στις 3 Μαΐου 2024. Η ταινία έλαβε θετικές κριτικές από τους κριτικούς.

## Παραπομπές


Κατηγορία:Αμερικανικές αστυνομικές θρίλερ ταινίες
Κατηγορία:Αμερικανικές αθλητικές ταινίες
Κατηγορία:Αμερικανικές ανεξάρτητες ταινίες
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Αμερικανικές ταινίες μαύρης κωμωδίας
Κατηγορία:Βρετανικές αστυνομικές θρίλερ ταινίες
Κατηγορία:Βρετανικές ανεξάρτητες ταινίες
Κατηγορία:Βρετανικές ταινίες συσχετιζόμενες με ΛΟΑΤ
Κατηγορία:Βρετανικές ταινίες μαύρης κωμωδίας
Κατηγορία:Αισθηματικές θρίλερ ταινίες
Κατηγορία:Ταινίες που αφορούν την ενδοοικογενειακή βία
Κατηγορία:Ταινίες συσχετιζόμενες με ναρκωτικά
Κατηγορία:Ταινίες γυρισμένες στο Νέο Μεξικό
Κατηγορία:Ταινίες τοποθετημένες στο Λας Βέγκας
Κατηγορία:Ταινίες παραγωγής A24
Κατηγορία:Ταινίες παραγωγής Lions Gate Entertainment
Κατηγορία:Αγγλόφωνες ταινίες
Κατηγορία:Ταινίες του 2024
Κατηγορία:Αμερικανικές ταινίες της δεκαετίας 2020
Κατηγορία:Βρετανικές ταινίες της δεκαετίας 2020